VANHA TESTAMENTTI AVAUTUU
MIIKA
Miikan kirja kuuluu Vanhan testamentin 12 profeettakirjaan, -
joita pidetään pikkuprofeettoina erotuksena suuremmista profeetoista.
Miikan sanoma on mieliinpainuva.
Hänen lauseitaan siteerataan kaikkialla maailmassa.
Eräs teksti on täsmälleen sama kuin Jesajassa.
Miika 4 ja Jesaja 2 ovat sanasta sanaan samat. He olivat aikalaisia.
"He takovat miekkansa vantaiksi ja keihäänsä vesureiksi."
"Kansa ei nosta miekkaa kansaa vastaan" -
"eivätkä he enää opettele sotimaan."
"Aikojen lopussa on Herran temppelin vuori seisova vahvana," -
"ja sinne virtaavat kansat." Saiko Miika sen Jesajalta vai päinvastoin?
Vai antoiko Pyhä Henki heille täsmälleen samat sanat? En tiedä.
He olivat aikalaisia ja puhuivat samassa tilanteessa.
Sanoma on selvästi tärkeä, koska se tuli kahden todistajan kautta.
Miika lausui myös jakeet, jotka luetaan jokaisessa joululaulutilaisuudessa:
"Mutta sinä, Beetlehem Efrata," -
"joka olet vähäinen olemaan Juudan sukujen joukossa," -
"sinusta minulle tulee se, joka on oleva hallitsija."
Se lausuttiin 700 vuotta ennen Jeesuksen syntymää.
Se toteutui vain verollepanon vuoksi.
Jos valitat verotuksesta, muista, että Beetlehem-ennustus toteutui, -
koska keisari Augustus toimitti verollepanon.
Se sai Joosefin ja Marian lähtemään sinne Nasaretista.
Eräs tuttu jae on minulle mieluisa. Siinä on jotakin syvällistä.
"Hän on ilmoittanut sinulle, ihminen, mikä hyvä on;"
"ja mitä muuta Herra sinulta vaatii, kuin että teet sitä, mikä oikein on," -
"rakastat laupeutta ja vaellat nöyrästi Jumalasi edessä?"
Siinä on kaikki, mitä Jumala pyytää. Se on sanottu kauniisti.
Tee sitä, mikä on oikein, rakasta laupeutta -
ja vaella nöyrästi Jumalan edessä.
Lopussa ovat sanat, jotka ovat päätyneet moniin virsiin.
"Kuka on Jumala, niinkuin sinä olet, joka annat pahat teot anteeksi?"
Usein jakeet on irrotettu asiayhteydestään.
Luku- ja jaejako on viheliäinen!
Kun ne palautetaan asiayhteyteensä, niiden merkitys muuttuu.
Yksittäiset jakeet ja kirjat täytyy asettaa aikaansa ja paikkaansa.
Historia ja maantieto ovat hyvin tärkeitä Raamatussa.
Jumala antoi sanansa aina tiettyä aikaa ja paikkaa varten.
Toisin kuin muut pyhät kirjat, -
Raamattu on täynnä historiaa ja maantietoa.
Koraani ja Veda-kirjat ovat täynnä ajatuksia ja sanoja.
Raamattu on täynnä historiaa ja maantietoa.
Jumala paljastaa koko ilmestyksensä tiettyinä aikoina tietyissä paikoissa.
Tämä on tärkeää Miikan kirjassa. Missä Miika vaikutti?
Luvatun maan itä―länsi-suuntainen läpileikkaus on mielenkiintoinen.
Se on kapea kaistale Välimeren ja Arabian autiomaan välissä.
Sen läpi kulki kaikki liikenne Euroopasta, Aasiasta ja Afrikasta.
Välimeren rantaviivaa myötäili niin kutsuttu Meritie.
Sitä pitkin kulki koko maailman liikenne.
Maailman teiden risteyspaikka oli tästä hieman pohjoiseen.
Tiet Euroopasta Arabiaan ja Aasiasta Afrikkaan -
ristesivät Megiddossa. Hepreaksi se on: Harmageddon.
Se oli maailman teiden risteyspaikka. Maailman liikenne kulki sen kautta.
Risteystä vastapäätä kukkulalla sijaitsi pieni Nasaretin kylä.
Israelin pohjoisosaa kutsuttiin kansojen Galileaksi.
Vuoristossa eristyksissä sijaitseva eteläosa oli hyvin kansallismielinen.
Kansainvälinen liikenne ei kulkenut Jerusalemin kautta.
Pohjoisen risteyspaikka oli kuin suuren lentokentän odotushalli.
Koko maailman saattoi nähdä kulkevan sen kautta.
Siksi kaikki veronkerääjät viihtyivät siellä.
Jerusalemin kohdalla läpileikkaus on tällainen.
Toisessa reunassa on Välimeri, toisessa Kuollutmeri.
Kuollutmeri sijaitsee matalammalla kuin Välimeri.
Israelilaiset suunnittelevat vesitunnelin rakentamista, -
jotta Kuolleeseenmereen saataisiin uutta vettä.
Maa jakautuu kolmeen osaan.
Lännessä on alanko. Hepreaksi se on: sharon.
Sitä kutsutaan Saaronin tasangoksi.
Se on kaunis tytön nimi, mutta se tarkoittaa: "lattea".
Rannalla on hiekkadyynejä. Tel Aviv on rakennettu hiekalle.
Meritie kulki hiekkadyynien vieressä kovalla maalla.
Idempänä oli matalia kukkuloita, jotka nousivat 300 metriin.
Hepreaksi se on: Shefela.
Sen itäpuolella ovat korkeat Juudean vuoret.
Jerusalem ei sijaitse vuoren huipulla, vaan vuorten kätkössä syvänteessä.
Pakanat sijoittivat pyhäkkönsä vuorten laelle, -
jotta he voivat palvoa tähtiä.
Jumala halusi, että temppelistä näkyisivät vuoret ja tähdet.
Näin ihmiset voivat palvoa Jumalaa, joka loi sekä taivaan että maan.
Monissa Psalmeissa puhutaan Jerusalemia ympäröivistä vuorista.
Jerusalemia on kuvailtu "yölampuksi lautasella".
Jerusalemista itään on jyrkkä autio alue, Juudean autiomaa.
Sinne ei sada ikinä. Välimereltä tuleva sade ei pääse itärinteelle.
Juudean autiomaa on 10 minuutin kävelymatkan päässä Jerusalemista.
Jeesus oli tässä erämaassa, kun Häntä kiusattiin.
Alhaalla on Jeriko.
Jesaja ja Miika olivat aikalaisia. He saarnasivat samaan aikaan.
Jesaja syntyi kuninkaan palatsissa. Hän oli kuningas Ussian serkku.
Hän oli valtiomies. Hän saattoi keskustella kuninkaan kanssa.
Miika asui Shefelassa. Se oli ylätasanko, -
josta näki ylös Jerusalemiin ja alas Gazaan.
Filistealaiset asuivat alangolla. Gat sijaitsi alangon itälaidalla.
Juutalaiset ottivat yhteen vihollistensa kanssa ylätasangolla.
Kaikki viholliset kulkivat Merentietä pitkin.
Jos he halusivat Jerusalemiin, he joutuivat tulemaan ylös Shefelaa.
Simson asui Shefelassa. Siksi hän niin usein taisteli filistealaisten kanssa.
Shefela oli sotatanner alangolla kulkevan kansainvälisen valtatien -
ja juutalaisen kansallismielisen alueen välillä.
Shefelan seutu oli varsin köyhää. Varallisuus keskittyi pääkaupunkiin.
Jesaja tuli vauraasta yläluokasta. Miika oli maaseudulta.
Miikan sydän oli tavallisen kansan, erityisesti köyhien, puolella.
Hänelle sosiaalinen epäoikeudenmukaisuus oli tuttu asia.
Hänellä oli sydäntä riistetyille, heikoille ja köyhille.
Jesaja ei niinkään puhunut köyhistä. He täydentävät hienosti toisiaan.
Heidän sanomansa oli usein tismalleen sama, -
mutta näkökulmat olivat hyvin erilaiset.
Heidän taustojensa erot tulevat selvästi esiin teksteistä.
Miika puhui noin vuonna 735 eKr.
Silloin kuninkaana oli paha Aahas.
Hyvä kuningas Hiskia oli astumassa valtaan.
Hyvän kuninkaan valtaannousu saattoi olla Miikan ja Jesajan ansiota.
Aahasin valtakaudella asiat olivat huonosti.
Pohjoisen kymmenen heimoa olivat itsenäistyneet sisällissodan jälkeen.
Ne ottivat nimen Israel. Etelän kaksi heimoa kutsuivat itseään Juudaksi.
Miika ja Jesaja toimivat Juudassa.
Samaan aikaan Hoosea puhui pohjoisen kymmenelle heimolle, -
juuri ennen kuin ne vietiin Assyriaan.
Hoosea ja Jesaja olivat ylhäisiä kaupunkilaisia.
Miika on vastakohta Jesajalle etelässä ja Hoosealle pohjoisessa.
Hän oli vähäpätöinen, -
mutta Jumala käyttää häntä siinä missä ylhäistä Jesajaakin.
Miika astui esiin, koska kuningas Aahas oli johtanut maan harhaan.
Synti levisi pohjoisen kymmenestä heimosta etelän kahteen heimoon.
Se levisi myös kaupungeista maaseudulle. Näin synti leviää.
Se leviää pahoista maista hyviin maihin -
ja kaupungista maaseudulle.
Raamatussa kaupungit ovat pahoja, koska niihin kertyy ihmisiä.
Ihmiset ovat synnintekijöitä, ja siksi heidän mukanaan keskittyy synti.
Paheet ja rikokset ovat kaupungeissa usein pahempia kuin maaseudulla.
Jerusalemin turmelus alkoi vaikuttaa Shefelan kaupungeissa.
Se kosketti Miikaa.
Pohjoisen kymmenen heimon paha vaikutus levisi Juudaan.
Kaupungin paha vaikutus levisi maalaiskyliin.
Se satutti Miikaa.
Hän luetteli, millaisia vääryyksiä maassa vallitsi.
Tuomarit, profeetat ja papit olivat korruptoituneita.
Riistotalous, kateus, ahneus, petokset, -
väkivalta ja julmuus rehottivat.
Maanomistajat varastivat köyhiltä ja häätivät leskiä ja orpoja.
Kauppiaat käyttivät vääriä vaakoja ja painoja.
Liike-elämä oli turmeltunutta. Synti tunkeutui yhteiskunnan joka tasolle.
Yhteiskunnallista ja poliittista valtaa käytettiin oman edun tavoitteluun.
Oli turmeltuneita hallitsijoita, vääriä profeettoja, jumalattomia pappeja -
ja lahjuksia ottavia tuomareita. Kunnioitusta ja luottamusta ei ollut.
Perheet olivat rikkinäisiä. Kuulostaa taas tutulta.
On aika lukea profeettojen sanoma, sillä se on osoitettu meillekin.
Miika kaipasi yhteiskunnallista oikeudenmukaisuutta.
Pahinta oli, että se tapahtui Jumalan kansan sisällä, -
Jumalan omassa kaupungissa ja maassa.
Hän näki näyn siitä, miten Jumala tuomitsee sen.
Hän ottaisi Juudalta pois sen pienen maatilkun.
Oli kaksi tekijää, jotka saivat Miikan tuntemaan näin.
Toinen oli Pyhä Henki ja toinen oli hänen oma henkensä.
Minne päädyin?
Tänne.
Pyhä Henki antoi hänelle taakan.
Se on kaiken profetian salaisuus. Pyhä Henki on profetian Henki.
Jokainen profeetta kohtasi Pyhän Hengen. Se sai heidät saarnaamaan.
Myös Miikan inhimillinen henki koki kivun:
"Minä tahdon valittaa ja voivotella, käydä avojaloin ja vaipatta," -
"virittää valituslaulun kuin aavikko- sudet, suruhuudon kuin kamelikurjet."
Profeetat osasivat itkeä ja valittaa. Se oli heidän inhimillinen reaktionsa.
Kun Pyhä Henki koskettaa miestä, -
tämä voi itkeä ensimmäistä kertaa lapsuusvuosiensa jälkeen.
Miika oli erittäin hyvin perillä kansan kolmesta ongelmasta:
epäjumalanpalvelus, moraalittomuus ja epäoikeudenmukaisuus.
Erityisesti epäoikeudenmukaisuus painoi häntä.
Hän ei kestänyt katsoa, mitä Jumalan ihmiset tekivät toisilleen.
Epäjumalanpalveluksessa ihminen loukkaa Jumalaa.
Moraalittomuudessa ihminen vahingoittaa itseään.
Epäoikeudenmukaisuudessa ihminen vahingoittaa toista ihmistä.
Miikaa painoi se, miten heikkoja ja köyhiä sorrettiin.
Lesket ja orvot joutuivat kadulle, koska ei ollut varaa vuokraan.
Sellaisen hädän tuntee vain, jos on kasvanut köyhissä oloissa.
Miikan profetia on huuto oikeudenmukaisuuden puolesta.
Synti levisi pohjoisesta etelään ja kaupungista maalle.
Hän sai näyn, joka laajeni aaltorenkaiden tavoin.
Ensimmäinen näky oli osoitettu Juudan heimolle.
Seuraava näky oli osoitettu koko kansalle, myös pohjoisen heimoille, -
vaikka ne olivat irtaantuneet etelästä.
Lopuksi hänen sydämensä ojentuu kohti koko maailmaa.
Tutustuin vähän aikaa sitten Chris Lambrianouhun.
Tapasin hänet radiokanavan tiloissa Lontoossa.
Hän oli Krayn gangsterikaksosten likaisen työn tekijä.
Krayn veljekset hallitsivat Itä-Lontoon alamaailmaa.
Lambrianou vietti 15 vuotta ylimmän turvallisuusluokan vankilassa.
Häntä pidettiin eristyssellissä, jossa vuode oli pultattu lattiaan kiinni.
Jeesus kohtasi hänet siellä. Hän muuttui.
Hän alkoi itkeä koko maailman puolesta, -
ei vain oman hukkaan heitetyn elämänsä vuoksi.
Sillä hetkellä hän itki Vietnamin puolesta.
Hänen sydämensä kulki maailman ympäri. Näittekö hänet TV:ssä?
Näin kävi Miikalle.
Hän kantoi sydämessään taakkaa kadotetun maailman puolesta.
Se alkoi taakasta hänen oman kansansa puolesta.
Tutkitaanpa sitten kirjan päälinjoja.
Kirjan rakenne ja muoto auttavat minua hahmottamaan sanomaa, -
etenkin jos ne on laadittu hyvin, kuten Miikan kirjassa.
Siinä on selvä rakenne. Se jakautuu kolmeen erilliseen osaan.
Olen antanut niille kuvaavat otsikot.
Luvuissa 1―3 käsitellään rikosta ja rangaistusta.
Luvuissa 4―5 näkyy mielialan ja teeman muutos:
rauha ja turvallisuus.
Hän siirtyy katsomaan kauas tulevaisuuteen.
Lähitulevaisuus tietää huonoja uutisia.
Kaukainen tulevaisuus tietää hyviä uutisia.
Profetiassa lähitulevaisuus on synkkä, mutta kaukainen tulevaisuus valoisa.
Jumala joutuu ensin tuomitsemaan. Myöhemmin Hän voi osoittaa armoa.
Se on Miikan teema, joka kulkee läpi koko kirjan.
Oikeus on ensimmäinen asia, armo toinen.
Hän sanoo: "Meidän täytyisi tehdä oikein ja osoittaa armoa."
Ensimmäinen osa käsittelee Jumalan oikeudenmukaisuutta.
Hän joutuu rankaisemaan sen, mitä on tehty.
Sitten hän siirtyy Jumalan armoon. Lopuksi hän tekee yhteenvedon.
Luvut 1―3: "Rikos ja rangaistus", luvut 4―5: "Rauha ja turvallisuus" -
ja luvut 6―7: "Oikeus ja armo".
Tutkitaan lukuja hieman yksityiskohtaisemmin.
Miika sanoo synnin valuneen alas Shefelan kyliin ja kaupunkeihin.
Hän lukee tuomion mainitsemalla joka kylän nimen.
Hän puhuu tavalla, jota he eivät unohtaisi.
Jos Miika saarnaisi Suomessa, hän sanoisi näin:
"Vammala vammautuu."
"Kyyjärveä pistää kyy. Pello potkitaan pellolle."
"Jyväskylä jää jyvättä."
"Virrat hukkuu virtoihin. Joen suu nielaisee Joensuun."
"Muhos muhennetaan. Oulu joutuu kovaan kouluun."
"Varkauden valtaavat varkaat. Kotkat kynsivät Kotkaa."
"Surku Turkua, joka pakenee urku auki."
Teistä tämä kuulostaa vitsiltä. Miika puhuu juuri näin.
Hän vääntää Shefelan kylien nimistä tuomion sanoman.
Sitä ei ikinä unohda.
Jos asut Joensuussa tai Pellossa, et unohda, mitä äsken sanoin.
Se oli loistavaa saarnaamista. Miika väänsi nimet tuomion sanomaksi.
Hän sanoi: "Jumala puuttuu asioihin ennemmin tain myöhemmin."
Vuosia sitten Billy Graham antoi Wembleyllä vaikuttavan sanoman:
"Jos Jumala ei puutu Lontoon asioihin," -
"Hän joutuu pyytämään anteeksi Sodomalta ja Gomorralta."
En ikinä unohda sitä.
Miika sanoi, että Jumala rankaisee kaupunkia ja kyliä, -
joissa pahuus sikiää, köyhät kärsivät ja avuttomia käytetään hyväksi.
Hän asetti vastuuseen keinottelijat.
Heidän ainoa kunnianhimonsa oli tehdä rahaa.
Se johti siihen, että rikkaat rikastuivat ja köyhät köyhtyivät.
Jos meillä on Miikan herkkyys, reagoimme siihen samalla tavalla.
Tämä on ensimmäisen osan sanoma kiteytettynä.
Toinen osa sisältää yllättäen hyviä uutisia, -
vaikkakin 3. luku loppuu siihen, että Jerusalem on raunioina.
Kaupunki, josta synti valui alaspäin, autioituu.
4. ja 5. luvussa kuva on kokonaan toinen.
Miikan mukaan maan rappiotila ei merkitse loppua.
Hän puhuu tulevasta valtakunnasta.
Siinä toteutetaan laaja aseistariisunta, ja Siionin kuningas ratkaisee kiistat.
Kävin katsomassa YK:n päämajaa New Yorkissa.
Opas esitteli meille turvallisuusneuvoston salin, -
yleiskokouksen istuntosalin, komiteahuoneet ja taideteokset.
Graniittimuurissa rakennuksen edessä on puolikas jae Miikan kirjasta:
"He takovat miekkansa vantaiksi ja keihäänsä vesureiksi."
Kierros päättyi, ja opas toivotti hauskaa päivänjatkoa.
Pyysin häntä näyttämään vielä erään tietyn huoneen.
Hän sanoi, ettei sinne päästetä yleisöä.
Laitoin kaiken peliin ja sanoin: "Tulin kaukaa Englannista vain sitä varten."
Hän ei antanut periksi. Hän pyysi kysymään vartijoilta.
Pyysin vartijaa päästämään minut sinne. Vartijalla oli ase vyöllä.
Kerroin, että olin kuullut huoneesta.
Sanoin, etten usko kuulemaani, ennen kuin näen sen omin silmin.
Hän heltyi. Pääsin YK:n rukous- huoneeseen katsomaan jumalaa, -
jolta he rukoilevat rauhaa.
Se on ruumisarkun kokoinen ja muotoinen musta rautalohkare.
Sen eteen polvistutaan rukoilemaan maailmanrauhan puolesta.
Minua oksetti. Olin kuullut siitä, mutten voinut uskoa sitä.
YK:n päämajan pitäisi olla Jerusalemissa.
Siellä riidat ratkotaan tulevaisuudessa.
Graniittimuurin tekstistä puuttuu jakeen alkuosa:
"Kun Herra hallitsee Siionissa".
Hän ratkaisee maailman konfliktit, ja osapuolet riisutaan aseista.
Enää ei käytetä rahaa aseisiin vaan ruokaan ja vaatteisiin!
Miika ja Jesaja sanoivat sen tapahtuvan.
Kaikki kristityt eivät usko siihen, mutta se toteutuu.
Valtakunta perustetaan maan päälle. Rukoilemme sitä joka päivä:
"Tulkoon Sinun valtakuntasi."
Se tulee vasta, kun Kuningas tulee. Valtakunta tarvitsee Kuninkaan.
Miika sanoi Kuninkaan tulevan Beetlehemistä.
Beetlehem merkitsee: "Leivän talo".
"Bet" on talo ja "lehem" on leipä. Beetlehem, Leivän talo.
Tuo pieni kylä tuotti viljaa Jerusalemille.
Beetlehemissä oli paljon paimenia, -
jotka toimittivat Jerusalemiin sadoittain uhrilampaita.
Beetlehemistä tulisi Jumalan Uhrikaritsa, Kuningas.
Miika katsoi pitkälle tulevaisuuteen, Jeesuksen toiseen tulemukseen.
Tämä on kuvaus Hänen toisesta tulemuksestaan, -
kun Hän saapuu hallitsemaan maan päälle kansojen Kuninkaana.
Miikan toinen osa on siis täynnä hyviä uutisia.
Daavidin kaupungista, Beetlehemistä, tulisi Kuningas, -
joka hallitsee maailmaa ja tuo rauhan ja menestyksen.
Miikan viimeinen osa on kuin oikeudenkäynti.
Jumalan kansa on syytetyn aitiossa. Jumala on syyttäjä.
Miika on puolustuksen asianajaja.
Kuva on kuin suoraan oikeussalista.
Synnin turmelema Jumalan kansa istuu syytetyn aitiossa.
Jumala ja Miika käyvät väittelyä minä-muodossa.
Jumala perustelee tuomionsa: "Teen oikein tuomitessani kansan."
Sitten Hän lausuu ikimuistettavasti, ettei Hän kaivannut uhreja -
eikä tuhansien lampaiden verta.
Jumalaa ei kiinnostanut rituaali, vaan vanhurskaus.
Jumala ilmoittaa, mitä Hän vaatii:
oikeudenmukaisuutta, laupeutta ja nöyryyttä.
Niitä Hän ei löytänyt.
Oikeudenmukaisuus on sitä, että saamme sen, minkä ansaitsemme.
Laupeus on sitä, että saamme sen, mitä emme ansaitse.
Mies sanoi taiteilijalle: "Maalaa kuva, joka tekee minulle oikeutta."
Taiteilija vastasi: "Et tarvitse oikeutta, vaan armoa."
Videokuva on luultavasti minulle armollinen.
Oikeus ja armo kulkevat käsikkäin.
Oikeus ulottuu vain tiettyyn pisteeseen. Armo menee pidemmälle.
Oikeus antaa ansion mukaan. Armo antaa sen, mitä ei ansaitse.
Jumala toimii aina oikeudenmukaisesti.
Jumalaa ei voi syyttää epäoikeudenmukaisuudesta.
Kiitos Jumalalle, Hän menee pidemmälle kuin oikeus.
Hän antaa armon pelkästä rakkaudesta.
Jumala ei löytänyt laupeutta. Hän sai tuhansien lampaiden veren.
He pitivät yllä uskonnollista puolta, mutta Jumala kaipasi enemmän.
Joku on sanonut kauniisti:
"Vaellus Jumalan edessä ratkaisee. Se näkyy suhteessa ihmisiin."
"Vaellus Jumalan edessä ratkaisee."
"Se näkyy suhteessa ihmisiin."
Ihmissuhteet heijastelevat jumalasuhdetta.
Jos ihminen on löytänyt Jumalan ja tuntee Hänet, -
hän toimii oikeudenmukaisesti ja armollisesti.
Hän on huomannut, että Jumala on sellainen.
Jumala haluaa sitä, -
että ihmissuhteemme heijastelevat hyvää jumalasuhdetta.
Jos Jumala kohtelisi meitä vain oikeudenmukaisesti, -
kukaan meistä ei olisi täällä tänään.
Hän on mennyt pidemmälle ja antaa meille sitä, mitä emme ansaitse.
Miika oli surullinen oikeudenistunnossa.
Hän ilahtui huomatessaan, -
että tuomari aikoo osoittaa armoa ja toimia oikeudenmukaisesti.
Armo tarkoittaa armahdusta ja anteeksiantoa.
Hän huudahtaa: "Kuka on Jumala, niin kuin sinä olet," -
"joka annat pahat teot anteeksi?"
Jumala antaa anteeksi ja armahtaa, -
vaikka olemmekin syyllisiä.
Kirjan loppuosassa on ihana tasapaino.
Se näkyy liitossa, jonka Jumala tekee. Se on armoliitto.
Jumala tekee oikeuden ja osoittaa armoa kansalleen oikeussalissa.
Tässä tuntuu aluksi olevan suuri jännite.
Ihmisestä oikeudenmukaisuuden ja armon välillä vallitsee aina jännite.
Se tulee esiin, kun täytyy kurittaa lapsia.
Kun lapsi on tuhma, -
osoittaako oikeudenmukaisuutta ja antaa hänelle ansionsa mukaan?
Vai osoittaako armoa ja antaa anteeksi? Tasapainoilu on vaikeaa.
Molempien toteuttaminen samanaikaisesti on vaikeaa.
Jumalallekin on vaikeaa olla yhtaikaa oikeudenmukainen ja armollinen.
Se onnistuu vain, jos viaton on valmis kärsimään syyllisen puolesta.
Silloin Jumala voi rangaista ja armahtaa yhtaikaa.
Jos viaton on valmis ottamaan päälleen rangaistuksen, -
syyllinen voidaan armahtaa. Siksi risti oli välttämätön.
Tunnetteko virren "Seison Jeesuksen ristin juurella"?
Siitä puuttuu nykyään säkeistö rististä:
"Turvallinen ja onnellinen suoja, koeteltu ja ihana pakopaikka."
"Kohtauspaikka, jossa taivaan rakkaus ja oikeus kohtaavat."
Ristillä tulee ilmi Jumalan täydellinen oikeudenmukaisuus:
kuolema peritään synnin palkkana.
Ristillä ilmenee Jumalan täydellinen armo: syyllinen pääsee vapaaksi, -
koska viaton on maksanut hinnan. Siksi risti oli välttämätön.
Jos Jumala olisi antanut meille anteeksi ilman ristiä, -
Hän olisi armollinen mutta ei oikeudenmukainen.
Jos Hän kieltäytyisi antamasta anteeksi syntiä ja rankaisisi, -
Hän olisi oikeudenmukainen mutta ei armollinen.
Siksi Hän Vanhassa testamentissa korosti, -
että synnin anteeksi saaminen edellytti viatonta eläinuhria.
Jumala ei voi olla oikeudenmukainen ja armollinen, jos verta ei vuodateta.
Room. 3:sta käy selvästi ilmi, että ristillä Jumala on vanhurskas -
ja että Hän vanhurskauttaa sen, jolla on usko Jeesukseen.
Hän on oikeudenmukainen ja armollinen, -
koska viaton Jeesus otti rangaistuksen, jotta saisimme armon.
Miika keskittyy Jumalan oikeudenmukaisuuteen ja armoon.
Se valmistaa ajatuksiamme ristiä varten.
Jos olemme ottaneet vastaan oikeudenmukaisuuden ja armon, -
se näkyy elämässämme. Toimimme oikeudenmukaisesti, -
osoitamme laupeutta ja vaellamme nöyrästi.
Kolmas asia on yhtä tärkeä kuin kaksi ensimmäistäkin.
Saatamme tehdä kaksi ensimmäistä ja tuntea ylpeyttä.
Uusi testamentti lainaa profeetta Miikaa.
Sinne on poimittu ennustus hallitsijasta, joka tulee Betlehemistä.
Se osoittaa, miten profetia toteutui keisarin päätöksen myötä.
Keisari tuhansien kilometrien päässä päätti järjestää verollepanon.
Päätös toi Joosefin ja Marian Beetlehemiin, ja Jeesus syntyi.
Miika sanoi, että Kuningas ottaisi vallan maailmassa ja toisi rauhan.
Se on vielä täyttymättä, mutta se täyttyy, kun Kristus tulee takaisin.
Messiaan paluusta on monta profetiaa, -
jotka eivät toteutuneet, kun Jeesus syntyi.
Se oli loukkaus juutalaisille.
Messiaan oli määrä hallita maailmaa ja tuoda rauha. Jeesus ei tehnyt sitä.
He väittävät, ettei Hän siten voi olla Messias.
Vanhan testamentin profeetat eivät tienneet, että Messias tulee kahdesti:
ensin kuolemaan syntiemme puolesta ja sitten ottamaan herruuden.
Kristityillä tulee olla samanlainen oikeustaju kuin Miikalla.
Jotkut sanovat, että ainoa tehtävämme on voittaa sieluja -
ja nostaa heidät uppoavasta Titanicista pelastusveneeseen.
Ei. Seurakunnalla on yhteiskunnallinen tehtävä.
Syntisten pelastamisen lisäksi meillä on toinenkin tehtävä.
Meidän on puututtava yhteiskunnan epäoikeudenmukaisuuksiin.
Etelä-Afrikassa peruttiin kokouksiani -
ja minua syytettiin kommunistiksi vuonna 1982, koska sanoin:
"Jumalalle epäoikeudenmukaisuus ja moraalittomuus ovat yhtä pahoja."
Oikeisto on huolissaan moraalittomuudesta.
Vasemmisto taas on huolissaan epäoikeudenmukaisuudesta.
Jumala on huolissaan molemmista. Vanhurskaus kattaa kaiken, -
mikä on väärin Jumalan silmissä.
Kiitos Jumalalle Miikan kaltaisista ihmisistä. Heitä on tänä päivänä.
He korottavat äänensä heikkojen ja hyväksi käytettyjen puolesta.
Seuratkaamme heidän esimerkkiään.
Tilaa Pawsonin opetussarjoja TV7:n verkkokaupasta: www.tv7.fi/kauppa tai 0400 721 599
Suomennos: TV7